cyanic-selkie/wikianc huggingface dataset:
Անհավանական Սարդ-մարդը 2
Զարգացում
Դերասան Ջեյ Քեյ Սայմոնսը ցանկություն հայտնեց Սեյմ Ռեյմիի Սարդ-մարդու մասին եռագրությունում կատարել Ջեյ Ջոնահ Ջեյմսոնի դերը, եթե ստուդիան առաջարկեր իրեն ։ 2012 թվականի հոկտեմբերին բամբասանքներ էին պտտվում, որ Էլեկտրոն է լինելու հաջորդ չարագործը ։ Հենց այդ դերն էլ տրվեց Ջեյմի Ֆոքսին  ։ Այդ դեկտեմբերին Ֆոքսը հաստատեց, որ դերասանական կազմում է այդ կերպարով, և MTV-ին տված հարցազրույցում բացատրեց, որ կերպարի վերաձևավորումը այնքան հիմնավոր կլինի, որքան նրա նկարագրության դետալները ։ 2012 թվականի դեկտեմբերի 3-ին Մարկ Ուեբը հայտարարեց, որ Դեյն ԴեՀանն ընտրվել է խաղալու Հարի Օզբորնի դերը ։ Փոլ Ջիամատին դերասանական կազմում հաստատվեց 2013 թվականի դեկտեմբերին ։ Ֆելիսիթի Ջոնսն իր հերթին հաստատվեց դեռևս չբացահայտված դերով ։ Ջիամատին 2013 թվականի հոկտեմբերին տված իր հարցազրույցում նշեց նաև, որ ինքը կվերադառնա «Անհավանական Սարդ-մարդը 3»-ում ։ 2013 թվականի փետրվարի 27-ին Քրիս Քուփերը ստացավ Կանաչ Գոբլինի՝ Նորման Օզբորնի դերը ։
2012 թվականի հոկտեմբերի 10-ից Շեյլին Վուդլին բանակացությունների մեջ էր Մերի Ջեյն Ուոթսոնի դերի համար ։ 2013 թվականի մարտի 14-ից Վուդլին սկսեց իր փոքր դերի նկարահանումները ։ Գարֆիլդն արձագանքեց․ «Ես կարծում եմ, որ այդ բոլոր տեսարանները մեր ետևի այգիներում են։ Մենք ունեինք երկու կամ երեք տեսարան, որտեղ մենք զրուցում էինք սուսերամարտից և մյուսում միասին մոտոցիկլետ էինք վարում, որոնք չնկարահանվեցին» ։ Հունիսի կեսերից Մերի Ջեյնի մասնակցությունը մերժվեց, ինչը ռեժիսոր Ուեբը բացատրեց որպես կրեատիվ որոշում՝ սցենարը պարզեցնելու և Փիթերի ու Գվենի և նրանց հարաբերությունների վրա կենտրոնանալու համար  ։
Նկարահանումներ
2013 թվականի փետրվարի 4-ին Մարկ Ուեբը Թվիթթերում հրապարակեց, որ հիմնական նկարահանումներն սկսվել են, և սիկվելը նկարահանվել է 35 միլիմետրանոց անամորֆիկ ձևաչափով, ի տարբերություն թվային նկարահանումների, ինչպես նախկին ֆիլմն էր։ Sony-ն հայտարարեց, որ այն կլինի Սարդ-մարդու մասին առաջին ֆիլմը, որն ամբողջովին նկարահանեվելու Նյու Յորք նահանգում, ներառյալ ավտոմեքենաների հետապնդման տեսարանը, որը նկարահանվել էր Ռոչեսթերում, քանի որ Նյու Յորքի արվարձաններում արագության իրավապահպաններն ավելի քիչ են սահմանափակում ։ Այն դարձավ Նյու Յորք նահանգում երբևէ եղած ամենամեծ ֆիլմարտադրությունը ։ Ուիլյամսբուրգ, Բրուքլինում պահքի արձակուրդներին մոտ նկարահանելու որոշումը մի փոքր հակասություն առաջացրեց, քանի որ քննադատները կարծում էին, որ այդ քայլը քաղաքավարությանը հակառակ է և կարող է կայանատեղելու խնդիրներ առաջացնել ։ Նկարահանման ընկերությունը որոշեց աշխատել խմբի հետ, իսկ հետո համաձայնեց կարգի բերել այն պահքի համար  ։ Պրոդյուսերները հավաքեցին 200 մարդ Ռոչեսթերում 10 օրվա նկարահանումների համար՝ ընդհանուր հաշվարկով ունենալով ամբոխի 250 անդամ և 150 հատուկ վճարվող տեղեր ։ Բոլոր աչքի ընկնող տեսարանները նկարահանվել են Ռոչեսթերի Գլխավոր փողոցում, որոնք այնուհետև թվայնացվել են Նյու Յորքին նմանեցվելու համար ։
Հունիսի 25-ին Ուեբը Թվիթթերում հրապարակում կատարեց այն մասին, որ նկարահանումներն ավարտվել են ։ Ձայնագրության աշխատանքները կատարվեցին Grumman Studios և Gold Coast Studios ստուդիաներում, որոնք երկուսն էլ գտնվում են Բեթփեյջ, Նյու Յորքում և Բրուքլինում Մարսի անունով զենքերի պահոցում ։
Հատուկ էֆեկտներ
Sony Pictures Imageworks-ն ապահովեց ֆիլմի վիզուալ էֆեկտները ։ Ֆիլմի թվային ստեղծագործությունը, ներառյալ այն տեսարանը, որտեղ Սարդ-մարդն ու Էլեկտրոն կռվում էին Թայմս Սքվերում, տևել է մեկ տարի ։ Թայմս Սքվերի կառուցումը կատարվել է Gold Coast Studios-ի կողմից կանաչ էկրաններով, և տեսարանների մեծ մասը վերաձևավորվել է համակարգչով ։ Նկարահանման և վիզուալ էֆեկտների թիմը Թայմս Սքվերի՝ շուրջ 36, 000 լուսանկար է արել, որպեսզի ստեղծվեր տեղանքի թվային ճշգրիտ տարբերակը։ Ի հավելումն դրա, անիմացիոն թիմը լուսանկարել է հայտարարություններով 100 ցուցատախտակ ։
Ֆիլմը վերջում 2D-ից փոփոխվել է 3D-ի, քանի որ ստեղծագործական թիմը ցանկանում էր նկարահանել 35 միլիմետրանոց ֆիլմ։ Դեն Մինդելլն օգտագործեց Kodak Vision3 500T 5219 և 200T 5213 տեսախցիկները, մինչ նկարահանումների երկրորդ օրն օգտվեց Kodak Vision3 50D 5203-ից ։ Արտադրության ընթացքում CGI-ի լուսային էֆեկտների 20 շերտերը միավորվեցին Էլեկտրոյին ստանալու համար։ Ջեյմի Ֆոսքը Էլեկտրոյի դերում նկարահանվեց KNB EFX թիմի կողմից, և մաշկի գույներն օգտագործվեցին ցույց տալու կերպարի տրամադրությունը ։ Ընդհանուր հաշվարկով ֆիլմի 1600 վիզուալ էֆեկտները սկզբնապես ստեղծվեցին 2K թույլտվությամբ, ինչից հետո գունավորման միջոցով փոխակերպվել է 4K թույլտվության ։ Վիզուալ էֆեկտներին իրականին մոտ տեսք տալու համար ձայնային դիզայներներ Էդիսոն Թիգը և Էրիկ Նորրիսն ու վերաձայնագրման խառնիչներ Փոլ Մեսսին և Դևիդ Ջիամարկոն խառնեցին ետին երաժշտությունը՝ օգտագործելով Auro 11.1 կինեմատոգրաֆիական ձայնային տեխնոլոգիան, իսկ ֆիլմի սաունդթրեքները ռեմիքսի ենթարկվեցին Dolby Atmos-ի, Auro-ի և Dolby 5.1-ի միջոցով ։
Հետարտադրություն
Ֆիլմը վերամշակվել է Auro 11.1 և Dolby Atmos համակարգերով, Ուիլյամս Հոլդենի փոխված թատրոնում։ Երկուսի համար վերամշակումներն են ավարտվել են Փոլ Մեսսիի և Դևիդ Ջիամարկոյի կողմից ։
Միջտիտրային թիզեր-տեսարանը «Իքս-Մարդիկ։ Անցած ապագայի օրեր»-ից են, որոնք ֆիլմին ավելացվեցին Լոնդոնյան պրեմիերայից հետո՝ Ուեբի և 20th Century Fox միջև գոյություն ունեցող պայմանավորվածության շնորհիվ, որում Fox-ը թույլ տվեց Ուեբին նկարահանել ֆիլմը, եթե Sony-ն անվճար գովազդի Իքս-մարդիկը ։ Տեսարանը, որն ընթանում է Վիետնամի պատերազմի ժամանակ, ցույց է տալիս Միստիքին (Ջեննիֆեր Լոուրենս)՝ խարդախ մուտանտին, ով փորձում է ավերել Ուիլիամ Ստայքերի (Ջոշ Հելման) ռազական ճամբարը, որպեսզի ազատի իր եղբայր-մուտանտներին՝ Հևոքին (Լուկաս Թիլ) և Թոդին (Էվան Ջոնիգկեյթ)  ։ Այդ կտորի ավելացումը ֆիլմին Միացյալ Թագավորությունյան որոշ հանդիսատեսի մոտ խառնաշփոթ առաջացրեց, ովքեր կարծում էին, որ Իքս Մարդիկ Սարդ-մարդու հետ անցումային ֆիլմն է, որը նախօրոք պլանավորված էր, որպեսզի Marvel Studios-ն ու Դիսնեյը, օգտագործելով վերջաբանը Marvel-ի կինեմատոգրաֆիական տիեզերքում, տարածելու իրենց ապագա ֆիլմերը ։
Երաժշտություն
2013 թվականի հուլիսի 20-ին Ուեբը հայտարարեց, որ Հանս Ցիմերը կլինի ֆիլմի կոմպոզիտորը՝ փոխարինելով Ջեյմս Հորներին՝ առաջին ֆիլմի երաժշտության կոմպոզիտորին ։ 2013 թվականի հոկտեմբերի 25-ին Ֆարել Ուիլյամսը Billboard-ին հայտնեց, որ Ցիմերի հետ համատեղ կստեղծի երաժշտությունը ։ Ուեբն ու Ցիմերը սուպերխումբ կազմեցին Ուիլյամսի, Ջոնի Մարրի, Մայ Այնզիգերի և Eurythmic-ի ու Դևիդ Ա․ Սթյուարտի հետ միասին, որպեսզի գործիքավորեն սիկվելի երաժշտությունը ։ Որոշ պատճառներով Սթյուարտը չմասնակցեց ֆիլմի երաժշտության ստեղծմանը, և սուպերխումբը, որը նշված էր Ապշեցուցիչ վեցնյակ անվանումով (հղում դեպի Չարագույժ վեցնյակը), ստեղծագործեց Ուիլյամսի, Մարրի, Այնզիգերի, Junkie XL-ի, Սթիվ Մազզարոյի և Էնդրյու Կոցզինսկու կողմից՝ Ցիմերի հետ համատեղ։ Ֆիլմի սաունդթրեքերի ալբոմը թողարկվեց 2014 թվականի ապրիլի 22-ին Columbia Records-ի և Madison Gate Records-ի կողմից ։ Հանս Ցիմերն այս ֆիլմի համար իր աշխատանքը նկարագրեց որպես շատ տարբեր իր նախորդ աշխատանքներից՝ ցույց տալով ֆիլմի երաժշտություններից մեկն, որ առաջինն էր լսվել վեբկայքում ։
2014 թվականի մարտի 31-ին It's On Again անունով երգը վերբեռնվեց SoundCloud-ում ։ Դրա կատարողներն էին Քենդրիք Լամարը և Ալիշա Քիզը։ Քիզը երգը հրապարակեց Թվիթթերում՝ որպես հեղինակներ նշելով Ցիմերին, Ուիլյամսին, Լամարին և իրեն և նշելով, որ երգը ֆիլմի սաունդթրեքի մասն է ։
Մարքեթինգ
Ֆիլմի թողարկումը Միացյալ Թագավորությունում հետաձգվեց մինչև 2014 թվականի ապրիլի 16՝ իր թողարկման իսկական օրից՝ ապրիլի 18-ից ։ Deadline.com-ը հայտարարեց, որ ի հավելումն արտադրության բյուջեին, ֆիլմի մարքեթինգի բյուջեն կազմում էր 180–190 միլիոն ։
2013 թվականի հուլիսի 17-ին Sony-ն թողարկեց ֆիլմից մի հոլովակ, որտեղ առաջին անգամ հայտնվում է Ջեյմի Ֆոքսն Էլեկտրոյի դերում։ Այն արվեց San Diego Comic-Con International-ի հանդիսականների ուշադրությունը գրավելու համար ։ Միջոցառման ժամանակ նրանք առաջին անգամ ցուցադրեցին չորս րոպեանոց թրեյլերը, որը հրապարակայնորեն այդպես էլ չթողարկվեց, սակայն վերջիվերջո թափանցեց համացանց։ Ֆիլմի վիրուսային մարքեթինգը ներառեց Daily Bugle-ի Tumblr բլոգային ծառայության տարբերակը, որտեղ հիշատակվում էին Թեյթ Քաշինգը, հետախույզ Ստեն Քարթերը, Մեծ տղամարդը, Իզզի Բանսենը, Ջոյ Մերկադոն, Դոնալդ Մենքենը, անգղը, Հիդրո-մենը, Սփենսեր Սմիթը, Նեդ Լիդսը   Էն Ուեինգը, Ջեյ Ջոնահ Ջեյմսոնը Շոկերը, Ալիստեր Սմիթը, Բժիշկ Ութոտնուկը, Էդի Բրոքը , The Enforcers-ը և Պուման  ։ Մարկ Ուեբը Թվիթերում նկար հրապարակեց Դուորվենի լեզվով, ոում ասվում էր, որ առաջին թրեյլերը կցուցադրվի «Հոբիթ։ Սմոգի պարապուտ»-ի 3D ցուցադրումներից առաջ  ։
2013 թվականի դեկտեմբերի 8-ին հայտարարվեց, որ ֆիլմից նոր հոլովակները կներկայացվեն Նյու Յորքի Թայմս Սքվերի ամանորյա նախօրյակի տոնակատարություններին ։ Ֆիլմը նաև քարոզվեց World Wide Fund for Nature (WWF)-ի ընթացքում՝ "Earth Hour" արշավին։ Դերասանական կազմը ներկա գտնվեց 2014 թվականի Սինգապուրում այդ միջոցառման սկզբին Disney Consumer Products-ը 2014 թվականի փետրվարի 17-ի American International Toy Fair-ին հայտարարեց ֆիլմի համար իր կողմից արտադրած ապրանքների շարքի մասին ։
2014 թվականի մարտին Gameloft-ը և Marvel-ը հայտարարեցին համանուն հեռախոսախաղի թողարկման մասին՝ սմարթֆոնների և թաբլեթների համար ։ Այն վերջում դուրս եկավ նաև խաղային կոնսոլների վրա ։ Kellogg's-ը թողարկեց ֆիլմին վերաբերող հավելված ։ Evian-ն ապահովեց ֆիլմի քարոզման գործընկերոջը։ 2014 թվականի ապրիլի 1-ին բրենդը թողարկեց «Անհավանական երեխան և ես 2» գովազդային հոլովակը, որտեղ Սարդ-մարդն ու նրա երեխա տարբերակն են, ինչն էլ մաս կազմեց բնօրինակ «Baby & Me» քարոզարշավին ։ Ֆիլմը գովազդվելու համար համագործակցեց NBCUniversal-ի հետ։ Ֆիլմի գովազդային վահանակները հայտնվեցին Bravo, E!, USA, Syfy, Telemundo և mun2 ամսագրերում։ Հատուկ էջ ստեղծվեց Fandango-ում ։ 2014 թվականի մայիսին Marvel-ը հայտնեց, որ Սարդ-մարդու այս ֆիլմի կոստյումը կցուցադրվի «Մարվել։ Վրիժառուների միության» հետ (Marvel: Avengers Alliance) ։
Տնային թողարկում
Ֆիլմն ունի այլընտրանքային վերջաբան, որտեղ Փիթեր Փարքերի հայրը հանդիպում է Փիթերին Գվենի գերեզմանի մոտ ։ Creative agency Deckhouse Digital-ը ֆիլմի համար ստեղծեց ոչ միայն DVD/Blu-ray սկավառակներ, այլ նաև Tumblr-ի համար անիմացիոն GIF-եր ։ «Անհավանական Սարդ-մարդը 2»-ը թվային ներբեռնման համար թողարկվեց Sony Pictures Home Entertainment-ի կողմից 2014 թվականի օգոստոսի 5-ին, իսկ 2014 թվականի օգոստոսի 19-ին թողարկվեց Blu-ray, Blu-ray 3D և DVD սկավառակների վրա ։
Քննադատական արձագանք
«Անհավանական Սարդ-մարդը 2»-ը հանդիսատեսի և քննադատների կողմից ստացավ խառը կարծիքներ ։ Կարծիքների ագրեգատոր Rotten Tomatoes-ը քննադատների կողմից ֆիլմին տվեց 52% դրական վարկանիշ, և հիմնվելով 278 կարծիքների վրա՝ ֆիլմի միավորը կազմեց 5.8/1։ Կայքում ֆիլմի մասին գրված է․ «Չնայած դերասանական կազմը հրաշալի է, իսկ հատուկ էֆեկտներն էլ բարձրորակ, Սարդիկի մասին սագայի վերջին ադապտացիան տուժում է անկայուն պատմության և կերպարների բազմազանության պատճառով» ։ Metacritic-ում ֆիլմի մասին 49 կարծիքների միջին գնահատականը 100-ից կազմում է 53՝ հիմնվելով խառը և միջին կարծիքների վրա ։ Ըստ CinemaScore-ի վիճակագրության, առաջին ուիքենդի հանդիսատեսը ֆիլմին տվել է B+-ը A+-ի վրա գնահատականը ։
Հիմնական քննադատությունները չզարգացած կերպարների, տևողության երկարության ու մարդաշատ սցենարի վերաբերյալ էին  ։ Այնուամենայնիվ, հատուկ էֆեկտները, Սթոունի և Գարֆիլդի միջև սիրային կապը, Դեյն ԴեՀաանի կատարումը, մարտական տեսարաններն ու Հանս Ցիմերի երաժշտությունը գովասանքի արժանացան  ։ Ֆոսքի կատարումը Մաքս Դիլոնի/Էլեկտրոյի դերում արժանացավ իրարամերժ կարծիքների ։
Լոս Աջելես Թայմսն ասաց, որ ֆիլմը գերծանրաբեռնված է սյուժետային շղթաներով, անցումային էպիզոդներով ու չարագործներով, սակայն աստղեր Էնդրյու Գարֆիլդն ու Էմմա Սթոունն արեցին լավագույնը ֆիլմին շունչ տալու համար ։ The Telegraph-ի Թիմ Թոբին ասաց․ «Մարկ Ուեբի Սարդ-մարդու սիկվելը ծանրաբեռնված է բարձր լարվածություն ունեցող չարագործներով, սակայն Էնդրյու Գարֆիլդի և Էմմա Սթոունի միջև պսպղացող փայլը փրկեց օրը» ։ Digital Spy-ի Սայմոն Ռեյնոլդսն ասաց․ «Փիթերի անցյալը, ներկան ու ապագան միախառնված են սիկվելում, որն առաջարկում է ավելին իր արժեքից»
Շահույթ
«Անհավանական Սարդ-մարդը 2»-ն իր հինգշաբթի օրվա առաջին ցուցադրության ժամանակ կարողացավ հավաքել 8.7 միլիոն դոլար ։ Այն իր դեբյուտային հանգստյան օրերն ավարտեց առաջին հորիզոնականով՝ 91.6 միլիոն դոլարով, ինչը մոտ 30 միլիոն դոլարով ավելին էր քան իր պրիկվել «Անհավանական Սարդ-մարդը» առաջին ուիքենդում ։ Ֆիլմը ԱՄՆ-ում և Կանադայում հավաքեց 202, 853, 933 դոլար և 506, 128, 390 դոլար այլ երկրներում, համաշխարհային ողջ շահույթը հասնելով 708, 982, 323 դոլարի ։
Չեղարկված ֆիլմաշար և վերաթողարկում
Sony-ն դեռ սկզբում փորձում էր սկիզբ դնել Սարդ-մարդու ընդարձակ տիեզերքին, որը կարող էր մրցակցել Marvel-ի կինեմատոգրաֆիական տիեզերքի հետ։ 2013 թվականին Sony-ն հայտարարեց, որ Անհավանական Սարդ-մարդու երրորդ ֆիլմը կթողարկվի 2016 թվականի հունիսի 10-ին, որի համար Ալեքս Կուրտզմանը, Ռոբերտո Օրչին և Ջեֆ Փինքերը կվերադառնան գրելու սցենարը, իսկ 2018 թվականի մայիսի 4-ին արդեն դուրս կգա չորրորդ ֆիլմը ։ Այդ շարքը պետք է ներառել մի քանի սպին-օֆֆ ֆիլմեր «Չարագույժ վեցնյակի» և «Վենոմի» մասին, որտեղ առաջինի ռեժիսոր կլիներ Դյու Գոդարդը, Վենոմինը՝ Կուրտզմանը, իսկ սցենարները կգրվեր իր, Օրչիի ու Էդ Սոլոմոնի կողմից  ։ Չարագույժ վեցնյակը պետք է դուրս գար 2016 թվականի նոյեմբերի 11-ին ։ 2014 թվականի օգոստոսից Sony-ն կանչեց Լիզա Ջոյ Նոլանին գրելու 2017 թվականին թողարկվող Marvel-ի սուպերհերոսուհիներից մեկի մասին ֆիլմի սցենարը ։
Այնուամենայնիվ, 2013 թվականի դեկտեմբերի և Անհավանական Սարդ-մարդու թողարկման՝ 2014 թվականի մայիսի Գարֆիլդն ու Ուեբը հայտնեցին, որ երկուսն էլ կվերադառնան երրորդ ֆիլմի համար, իսկ արդեն չորրորդի ռեժիսորը Ուեբը չէր լինելու ։ Հետևելով քննադատական խառը կարծիքներին և սիկվել «Անհավանական Սարդ-մարդը 2»-ի ցածր շահույթին, ֆիլմաշարի ապագան այդքան էլ պայծառ չէր թվում։ 2014 թվականի հուլիսին Օրչին լքեց երրորդ ֆիլմը՝ «Ստարթրեք։ Անսահմանություն» ֆիլմի աշխատանքի համար «Անհավանական Սարդ-մարդը 3»-ը, որը ներառում էր Քրիս Քուփերին որպես Նորման Օզբորն  և կենտրոնացած էր Փիթերի վերականգնումը Գվենի մահից հետո, հետաձգվեց մինչև 2018 թվական, իսկ «Անհավանական Սարդ-մարդը 4»-ը՝ անհայտ տարեթիվ ։
2014 թվականի Sony Pictures Entertainment-ի հաքերային հարձակումից հետո Sony-ն հայտնեց, որ Սեմ Ռեյմիի և Marvel Studios-ի հետ բանակցությունների է տանում կերպարի մասին նոր եռագրություն ստեղծելու և Սարդ-մարդուն Marvel-ի կինեմատոգրաֆիական տիեզերքի «Կապիտան Ամերիկա։ Քաղաքացիական պատերազմ» ֆիլմում ներառելու համար։ Marvel-ը այնդքան էլ ուրախ չէր առաջարկությանը, մանավանդ, երբ կերպարի հեղինակային իրավունքները դեռ պատկանում էին Sony-ին ։ Ստուդիաների միջև պայմանը թույլ տվեց Սարդ-մարդուն լինել Marvel-ի կինեմատոգրաֆիական տիեզերքում։ 2016 թվականի մարտից Sony-ն ետ է մղվում Դանթե Հարփերի գրված սցենարով ու Էվի Արադի և Մեթ Տոլմաքի պրոդյուսերությամբ Վենոմի առանձին ֆիլմով․ այն չի վերաբերելու Սարդ-մարդու ֆիլմաշարին և Marvel-ի Սարդ-մարդուն ։
Marvel-ի կինեմատոգրաֆիական տիեզերք
2015 թվականի փետրվարին Sony-ն և Marvel Studios-ը հայտնեցին, որ Սարդ-մարդու նոր տարբերակը կհայտնվի ՄԿՏ-ում, որտեղ նա տեղ կգտնի «Կապիտան Ամերիկա։ Քաղաքացիական պատերազմում», իսկ հետո 2017 թվականի հուլիսի 7-ին կթողարկվի նրա առանձին «Սարդ-մարդը։ Տունդարձ» ֆիլմը Sony-ի կողմից, որի պրոդյուսերներն են Քևին Ֆեյջն ու Էմի Պասկալը ։ Այդ հայտարարությունից հետ Անհավանական «Սարդ-մարդը 3»-ը չեղյալ հայտարարվեց ։ Sony Pictures-ը կշարունակի ֆինանսավորել, տեղայնացնել և ունենալ Սարդ-մարդու ֆիլմերի հեղինակային լիակատար իրավունքերը  ։ Թոմ Հոլանդը կլինի Սարդ-մարդու դերում ։
Ծանոթագրություններ
Կատեգորիա:2014 ֆիլմեր Կատեգորիա:3D ֆիլմեր Կատեգորիա:Ամերիկյան մարտաֆիլմեր Կատեգորիա:Ամերիկյան գիտաֆանտաստիկ ֆիլմեր Կատեգորիա:Անգլերեն ֆիլմեր Կատեգորիա:Ֆիլմեր դեռահասների համար Կատեգորիա:Ֆիլմեր Սարդ-մարդու մասին Կատեգորիա:Columbia Pictures ֆիլմեր Կատեգորիա:Ֆիլմեր, որոնց գործողությունները տեղի են ունենում Նյու Յորքում Կատեգորիա:IMAX ֆիլմեր Կատեգորիա:Նյու Յորքում նկարահանված ֆիլմեր Կատեգորիա:Ամերիկյան եռաչափ ֆիլմեր Կատեգորիա:Ֆիլմեր վրեժի մասին Կատեգորիա:Ամերիկյան ֆիլմեր Կատեգորիա:Ամերիկյան սիքվել ֆիլմեր Կատեգորիա:2010-ականների սիքվել ֆիլմեր Կատեգորիա:Ամերիկյան ֆիլմեր վրեժի մասին Կատեգորիա:Ամերիկյան էքշն թրիլեր ֆիլմեր Կատեգորիա:Ամերիկյան գիտաֆանտաստիկ էքշն ֆիլմեր Կատեգորիա:2010-ականների էքշն թրիլեր ֆիլմեր Կատեգորիա:2010-ականների գիտաֆանտաստիկ էքշն ֆիլմեր Կատեգորիա:2010-ականների ֆիլմեր սուպերհերոսների մասին Կատեգորիա:Ամերիկյան արկածային ֆիլմեր Կատեգորիա:Marvel-ի կոմիքսների էկրանավորումներ Կատեգորիա:Ամերիկյան ֆենտեզի ֆիլմեր Կատեգորիա:Ֆիլմեր, որոնց գործողությունները տեղի են ունենում Լոս Անջելեսում Կատեգորիա:Լոս Անջելեսում նկարահանված ֆիլմեր Կատեգորիա:2010-ականների արկածային ֆիլմեր Կատեգորիա:Ամերիկյան ֆանտաստիկ ֆիլմեր Կատեգորիա:Ամերիկյան թրիլեր ֆիլմեր Կատեգորիա:Ամերիկյան դրամա ֆիլմեր
Գողթան
Գողթան, Գողթանսար, Սոյուխ, լեռնագագաթ Հայաստանի Սյունիքի մարզի և Նախիջևանի Ինքնավար Հանրապետության Օրդուբադի շրջանի սահմանագլխին, Զանգեզուրի լեռնաշղթայի հարավում։ Բարձրությունը 3146 մ է։ Վահրավար գյուղից 5,5 կմ արևմուտք։ Կազմված է գրանիտոիդներից, գաբրոներից, գաբրոդիորիտներից։ Լանջերը զառիթափ են՝ ծածկված մերձալպյան բուսականությամբ ։
Ծանոթագրություններ
Կատեգորիա:Լեռնագագաթներ այբբենական կարգով Կատեգորիա:Հայաստանի լեռնագագաթներ Կատեգորիա:Սյունիքի մարզի լեռներ Կատեգորիա:Նախիջևանի լեռներ Կատեգորիա:Օրդուբադի շրջան
Աջարիայի վարչական բաժանում
Աջարիայի ինքնավար հանրապետությունը վարչականորեն բաժանված է հանրապետական նշանակություն ունեցող մեկ քաղաքի և 5 մունիցիպալիտետների։
Հանրապետական նշանակություն ունեցող քաղաք՝ 5 մունիցիպալիտետ ՝
Ծանոթագրություններ
Կատեգորիա:Աջարիայի վարչական բաժանում
Ժանետ 45
«Ժանետ 45» (Жанет 45), հրատարակչություն և տպագրական համալիր է Պլովդիվում։
Պատմություն
Հրատարակչությունը հիմնադրել է բուլղարացի բանաստեղծուհի Բոյանա Ապոստոլովա ն Պլովդիվ քաղաքում 1989 թվականին ։ Ժամանակակից բուլղարական պոեզիան և արձակը կենտրոնական տեղ են զբաղեցնում «Ժանետ 45»-ի հրատարակչական քաղաքականության մեջ։
Հրատարակչական շարքեր
Հրատարակչությունը 2001 թվականից հրատարակել է «Պոետիկ» և «Գամբիթներ» մատենաշարերը գեղարվեստական և բանաստեղծական դեբյուտի համար՝ բանաստեղծ Գեորգի Գոսպոդինովի և գրականագետ Բորիս Մինկովի գլխավորությամբ։
Մրցանակներ հրատարակչությանը
2004 թվականին հրատարակչության կողմից հրատարակված Ստեֆան Կիսյովի « Դահիճը» վեպն արժանացել է «Վիկ» հիմնադրամի « Տարվա բուլղարական վեպ» մրցանակին։ Միլեն Ռուսկովի «Բնության մեջ լքվածը», նույն մրցանակին է արժանացել իր վեցերորդ՝ վերջին հրատարակությամբ։ Հրատարակչության հրատարակած վեպերը արժանացել են յոթ անվանակարգի մրցանակաների։
Հրատարակչության գրքերը պարբերաբար առաջադրվում և արժանանում են բուլղարական ժամանակակից արձակի «Հելիկոն» մրցանակի։ Այս մրցանակի դափնեկիրներն են Կոնստանտին Իլիևի «Պարտությունը» վեպը (2003), Դեյան Էնևի «Տեր, ողորմեա» պատմվածքների ժողովածուն (2004), Մոմչիլ Նիկոլովի «Կլոր ձուկը» (2008) և Խրիստո Կարաստոյանովի «Անունը» (2012) և «Նույն գիշերը» (2014) վեպերը։
«Ժանետ 45» հրատարակչությունը արժանացել է « Բրոնզե առյուծ » (2002) ժամանակակից բուլղարական գրականության հրատարակման գործում ընդհանուր ներդրման համար ։ « Հրիստո Գ. Դանով » բուլղարական գեղարվեստական գրականության համար (2004) և մանկական հրատարակության համար (2007) ; « Կոնստանտին Կոնստանտինով » (2005) մանկական գրականության համար ազգային և միջազգային մրցանակների ։
Մրցանակ հրատարակչի կողմից
1994 թվականին «Ժանեթ 45» հրատարակչությունը հիմնադրել է « Իվան Նիկոլով » պոեզիայի ազգային մրցանակը, որը շնորհվում է ամեն տարի երկու անվանակարգերում՝ լավագույն բանաստեղծական գրքի և ընդհանուր ստեղծագործության համար։
Արտաքին հղումներ
Կատեգորիա:1989 հիմնադրումներ Բուլղարիայում Կատեգորիա:Բուլղարիայի հրատարակչություններ
Մոնղոլագիտություն
Մոնղոլագիտություն, գիտությունների համակարգ, որն ուսումնասիրում է մոնղոլական ժողովուրդների պատմությունը, տնտեսությունը, հնագիտությունը, ազգագրությունը, լեզուն և գրականությունը։
Մոնղոլագիտության զարգացման հիմք են ծառայել 13—17-րդ դարերի մոնղական հեղինակների ստեղծագործությունները, չինական դինաստիական ժամանակագրությունները, չինական, պարսկական, արաբական, հայ, վրացի հեղինակների և ռուս տարեգիրների գործերը, ճանապարհորդների և դեսպանների հուշերը (Պլանո Աարպինի, Ռուբրուկ, Մարկո Պոլո և ուրիշներ)։ Մոնղոլագիտությունը Եվրոպայում սկսել է զարգանալ 16-րդ դարում, երբ ֆրանսիացի միսիոներ չինագետներ ժ․ Բ․ Դյուգալդը, դը Գինը, Մայան և ուրիշներ առաջին անգամ շրջանառության մեջ դրեցին չինական ժամանակագրությունների և պատմական երկերի մի շարք տեղեկությունները մոնղոլների մասին։ Նույն ժամանակ Ռուսաստանում պատմաբաններ Գ․ Ֆ․ Միլլերը և Ի․ Ե․ Ֆիշերը օգտագործել են ռուս, դիվանների փաստաթղթերը Մոնղոլիայի մասին, իսկ չինագետներ Ի․ Կ․ Ռոսսոխինը և Ա․ Լ․ Լեոնտևը չինարենից և մանջուրերենից թարգմանեցին Մոնղոլիայի պատմության վերաբերյալ երկեր։ Տարածքային մոտիկության և երկարատև համատեղ պատմության շնորհիվ 19-րդ դարի Ռուսաստանը դարձել էր մոնղոլագիտության ճանաչված կենտրոն։ Մոնղոլական քերականության մասին Ի․ Ցա․ Շմիդտի (19-րդ դարի սկիզբ) գործը սկզբնավորել է մոնղական լեզվագիտությունը, և, ընդհանրապես, մոնղոլական բանասիրությունը Ռուսաստանում ու Արևմտյան Եվրոպայում։ Ռուսաստանում հիմնական ուղղություններն էին աղբյուրագիտությունը, գրական հուշարձանների հրատարակումը, բանասիրությունը, իսկ պատմության բնագավառում՝ միջնադարագիտությունը։ Շմիդտի, Ա․ Վ․ Լիպովցևի, Պ․ Ի․ Կաֆարովի, Դ․ Բանզարովի և ուրիշների հրապարակումները գիտության համար փորձում էին բացատրել մոնղոլական մի շարք ժամանակագրություններ և տարեգրություններ։ Ն․ Ցա․ Բիչուրինի, Ի․ Ն․ Բերեզինի, Ք․ Պ․ Պատկանյանի, Վ․ Մ․ Ուսպենսկու, Ն․ Ի․ Վեսելովսկու, Վ․ Լ․ Կոտվիչի և ուրիշների ուսումնասիրությունները գիտական շրջանառության մեջ դրեցին չինական, հայկական և արաբական բազմաթիվ սկզբնաղբյուրներ, ազգագրական և հնագիտական նյութեր։ Լեզվաբաններ և բանասերներ Ա․ Ա․ Բոբրովնիկովի, Օ․ Մ․ Կովալևսկու, Կ․ Ֆ․ Գոլստունսկու և ուրիշների աշխատությունները զգալի ներդրում էին մոնղոլական լեզուների, բանահյուսության և գրականության ուսումնասիրության գործում։ Արևմտաեվրոպական ուսումնասիրողների մեջ 19-րդ դարում կարևոր տեղ է գրավում շվեդ գիտնական Ա․ դ’Օսսոնը, որը գրել է աշխատություն Մոնղոլիայի պատմության վերաբերյալ՝ առաջին անգամ օգտագործելով Ռաշիդ ալ-Դինի «Տարեգրությունների ժողովածուն», Զուվեյնիի երկերը, պարսկերեն, հայերեն, արաբերեն, վրացերեն և այլ լեզուներով սկզբնաղբյուրներ։ Չինական աղբյուրների հիման վրա գործեր է հրապարակել ֆրանսիացի գիտնական Ա․ Ռեմյուզեն։ Մոնղոլների պատմության վերաբերյալ եռահատոր երկ է հրատարակել անգլիացի պատմաբան Հ․ Հաուորսը։ 19-րդ դարի 2-րդ կեսին լույս տեսան Ֆ․ էրդմանի (Գերմանիա), Կ․ Դուգլասի և Դ․ Կառատերսի (Մեծ Բրիտանիա) աշխատությունները Մոնղոլիայի պատմության վերաբերյալ։ Բուրժուական շատ մոնղոլագետների աշխատություններին բնորոշ էին օբյեկտիվիզմը, եվրոպակենտրոն միտումները և գաղութատիրության ջատագովությունը։ XIX—XX դդ․ սահմանագծին համաշխարհային ճանաչում ստացան Վ․ Վ․ Բարոլդի աշխատությունները, ով առաջիններից էր, որ մեծ ուշադրություն դարձրեց մոնղոլների սոցիալ-տնտեսական պատմությանը։ Լայն գործունեություն ծավալեցին ճանապարհորդներ Պ․ Կ․ Կոզլովը և Գ․ Ե․ Գրում-Գրժիմայլոն, երևան եկան Մոնղոլիայի էկոնոմիկայի վերաբերյալ Մ․ Ի․ Բոգոլեպովի և Մ․ Ն․ Սոբոլևի, Ա․ Պ․ Բոլոբանի և ուրիշների ուսումնասիրությունները։
Մոնղոլագիտության մեջ մեծ ավանդ ունեն մոնղոլ գիտնականները։ «Ժողովրդական իշխանության» տարիներին նրանք կատարել են հիմնարար ուսումնասիրություններ պատմության (Բ․ Շիրենդիբ, Շ․ Նացագդորժ, Ն․ Սեր Օշավ, Շ․ Բիրա, Բ․ Թուդե և ուրիշներ), տնտեսագիտության (Ն․ ժագվարալ, Դ․ Դուգար), աշխարհագրության (Շ․ Ցեգմիդ, Բ․ Գունգադաշ), գրականության (Ց․ Դամդինսուրեն, Շ․ Լուվսանվանդան, Բ․ Ռինչեն և ուրիշներ), արվեստի բնագավառում։ Մոնղոլագիտության կարևոր կենտրոններ են ՄԺՀ ԳԱ հասարակական գիտությունների հաստատությունները։ Ուլան Բատորում հրատարակվում էին պատմաբանասիրական հուշարձանների մատենաշար («Monumenta Historical, «Studia Folklorica», «Corpus scriptorummongolorum» են)։
Արևմտյան երկրներում մոնղոլագիտության հիմնական ուղղություններն են համարվում աղբյուրագիտությունը, լեզվաբանությունը, բանասիրությունը և սկզբնաղբյուրների հրատարակումը (հիմնականում՝ ԱՄՆ-ում և Գերմանիայում)։ Մոնղոլների պատմության, լեզվի և գրականության վերաբերյալ ուսումնասիրություններ են կատարվել Գերմանիայում (Վ․ Հայսսիգ), ԱՄՆ-ում (Ֆ․ Լեսսինգ, Ջ․ Կրյուգեր և ուրիշներ), Ճապոնիայում (Կ․ Սակամոտո, Մ․ Մուրակամի, Ս․ Իվամուրա և ուրիշներ), 1950-ական թվականների կեսին Մեծ Բրիտանիայում և առանձնապես ԱՄՆ-ում։ (Օ․ Լատտիմոր, Ջ․ Ֆրիտերս) ու ճապոնիայում (Կ․ Տանակա) նկատվել է զգալի հետաքրքրություն Մոնղոլիայի նորագույն պատմության, քաղաքականության, միջազգային դրության, տնտեսության, պետական կառուցվածքի նկատմամբ։
Բլիշչանովկա
Բլիշչանովկա (Блищанівка), գյուղ Ուկրաինայի Խմելնիցկիի մարզի Դունաևցիի շրջանում։
2001 թվականի տվյալներով Բլիշչանովկա գյուղում բնակվում էր 512 մարդ։ Բնակավայրը զբաղեցնում է 1851 կմ² տարածք։ Բնակչության խտությունը կազմում էր 276,61 մարդ/կմ²։
Արտաքին հղումներ
Կատեգորիա:Ուկրաինայի Խմելնիցկիի մարզի Դունաևցիի շրջանի բնակավայրեր Կատեգորիա:Ուկրաինայի գյուղեր
Ժողովածու (1416)
Ժողովածու (1416), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1416 թվի տակ։ Ձեռագիրը գրվել է 1662 թվականին Նահապետ գրիչի կողմից, ենթադրաբար Շատիքա վանքում։ Գրված է թղթի վրա, որը ունի 18,5X13 սմ չափս։ Ձեռագիրը կազմված է 200 թերթից։ Գրված է միասյուն, բոլորգրով։ Ունի կիսախորան, լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ շերտազարդ կտավ։ Հիշատակարաններ՝ գրչի՝ 199բ, հետագայի՝ 199բ (ԺԸ դ.), կնիք՝ 197բ («Շատիկին է») ։
Դպրոց № 49 (Դոնի Ռոստով)
Դպրոց № 49 (նախկին Ա.Ա. Ֆիլիպովայի անվան գիմնազիա), հասարակական հաստատություն Դոնի Ռոստովում։ Շենքը կառուցվել է 1910-ական թվականներին։ Շենքի ծրագրի հեղինակը համարվում է ինժեներ Վ.Վ. Պոպովը` մոդերն ոճում։ Գիմնազիայի շենքն ունի մշակութային ժառանգության օբյեկտի կարգավիճակ ։
Ժողովածու (1416)
Ծանոթագրություններ
Կատեգորիա:Մատենադարանի ձեռագրեր
Օ'Բրայեն շրջան (Այովա)
Օ'Բրայեն շրջան (O'Brien County), ԱՄՆ Այովա նահանգի 99 վարչական միավորներից մեկը։ Ընդհանուր տարածությունը 1.484 կմ² է, բնակչությունը՝ 14.398 մարդ (2010 թվականի տվյալներով)։ Շրջկենտրոնն է Փրիմգհար բնակավայրը։ Կազմավորվել է 1851 թվականին։
Դպրոց № 49 (Դոնի Ռոստով)
Պատմություն
Ա.Ա. Ֆիլիպովայի անվան կանանց գիմնազիան հիմնադրվել է 20-րդ դարի սկզբին։ 1910-ական թվականներին դպրոցը տեղափոխվել է նոր շենք` Գազետնի նրբանցքում։ Խորհրդային կարգերի հաստատումից հետո գիմնազիան վերափոխվել է դպրոցի և կրել 11 համարը, 1930-ականներից` 49։
Ճարտարապետություն
Շենքը եռահարկ է։ Շենքի հիմքը` հավասար։ Շենքն ունի 2 մուտք։ Մի մուտքը տանում է դեպի Մաքսիմ Գորկու անվան փողոց, մյուսը` Գազետնի նրբանցք։ Շենքն ունի համեստ դեկոր։ Շենքի անկյունային կիսաշրջանաձև հատվածում, որն ունի մուտք դեպի խաչմերուկ, գտնվում է թագուհի Մարիա Ֆյոդորովնայի միացագիրը։ Շենքի կառուցման ընթացքում օգտագործվել է բարձր որակի աղյուս։
Հուշատախտակներ
2002 թվականի շենքի ճակատային հատվածում տեղադրվել է հուշատախտակ հետևյալ գրառումով. «Այս դպրոցում սովորել է 1946 թվականի շրջանավարտ, գիտնական, ազգային գործիչ և ակադեմիկ Սվյատոսլավ Նիկոլաևիչ Ֆյոդորովը»։ Հուշատախտակը դրվել է Ֆյոդորովների ընտանիքի ուժերով ։
2012 թվականի հոկտեմբերի 4-ին դպրոցի պատի վրա տեղադրվել է հուշատախտակ հետևյալ տեքստով. « 1946-1952 թվականներին այս դպրոցում սովորել է գիտնական-մաթեմատիկոս Յուդովիչ Վիկտոր Իոսիֆովիչը» ։
Գրականություն
Կատեգորիա:Դոնի Ռոստով
Չիմենեաս
Չիմենեաս (իսպ․՝ Chimeneas), քաղաք և մունիցիպալիտետ Իսպանիայում։ Մտնում է Գրանադա պրովինցիայի կազմի մեջ. վերջինս էլ ընդգրկված է Անդալուսիա ինքնավար համայնքի կազմում։ Մունիցիպալիտետը գտնվում է Ալխամա շրջանի կազմում։ Տարածքը զբաղեցնում է 91 կմ²։ Բնակչությունը 1520 մարդ (2010 թվականի տվյալներով)։ Հեռավորությունը ադմինիստրատական կենտրոնից 27 կմ։
Արտաքին հղումներ
Կատեգորիա:Գրանադա պրովինցիայի մունիցիպալիտետներ
Գոմայր
Գոմայր, լեռնագագաթ Սյունիքի բարձրավանդակում՝ Հայաստանի Սյունիքի մարզում։ Բարձրությունը 3308 մ է։ Կազմված է հրաբխային ապարներից։ Լանդշաֆտը լեռնամարգագետնային է, կան քարակարկառներ։
Կատեգորիա:Լեռնագագաթներ այբբենական կարգով Կատեգորիա:Հայաստանի լեռնագագաթներ Կատեգորիա:Սյունիքի մարզի լեռնագրություն
Կոնոնենկովո (գյուղ, Ռոմնիի շրջան)
Կոնոնենկովո (Кононенкове), գյուղ Ուկրաինայի Սումիի մարզի Ռոմնիի շրջանում։
2001 թվականի տվյալներով Կոնոնենկովո գյուղում բնակվում էր 27 մարդ։
Արտաքին հղումներ
Կատեգորիա:Ուկրաինայի Սումիի մարզի Ռոմնիի շրջանի բնակավայրեր Կատեգորիա:Ուկրաինայի գյուղեր
Նիժնի Խերախոյ
Նիժնի Խերախոյ (Нижний Херахой), գյուղ Ռուսաստանի Չեչենական հանրապետության Իտում-Կալինսկի շրջանի կազմում։
Զոհասար
Զոհասար, Զիարաթ, Զիարեթ, Հառին, հանգած հրաբուխ Հայաստանի Շիրակի մարզում Արագածի հյուսիսային լանջին, Մանթաշի ջրամբարից 2 կմ դեպի հյուսիս-արևմուտք։ Բարձրությունը 3063 մ է։ Կազմված է վերին անթրոպոգենի խարամներից։ Լանջերը զառիթափ են։ Տարածված են քարաբեկորային կուտակումներն ու մորենները։ Լանդշաֆտը լեռնամարգագետնային է  ։
Ծանոթագրություններ
Կատեգորիա:Հայաստանի հանգած հրաբուխներ Կատեգորիա:Շիրակի մարզի լեռներ
Ելպատևո (գյուղ, Պերեսլավսկի շրջան)
Ելպատևո (Елпатьево), գյուղ Ռուսաստանի Յարոսլավլի մարզի Պերեսլավսկի շրջանի կազմում։
Բնակչությունը 2007 թվականին գրանցված տվյալներով կազմում էր 11 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:1560 թվականին հիմնադրված բնակավայրեր Կատեգորիա:Ռուսաստանի Յարոսլավլի մարզի Պերեսլավսկի շրջանի բնակավայրեր
Նաչերավա
Նաչերավա, գյուղ Արևմտյան Հայաստանում, Վանի վիլայեթի Աղբակի գավառում ։ Գտնվում էր Ադամակերտ քաղաքից 30 կմ հյուսիս, ճանապարհի վրա ։
Բնակչության մասին տվյալներ չեն պահպանվել։
Ծանոթագրություններ
Կատեգորիա:Արևմտյան Հայաստանի գյուղեր
Արման Հակոբյան
Արման Եղիշի Հակոբյան, հայ արևելագետ, դիվանագետ։ Իսրայելի Պետությունում Հայաստանի Հանրապետության արտակարգ և լիազոր դեսպան։ Բանասիրական գիտությունների թեկնածու (սեմական բանասիրություն) ։
Կենսագրություն
Արման Հակոբյանը ծնվել է 1965 թվականի սեպտեմբերի 30-ին, Երևանում։ 1988 թվականին ավարտել է Երևանի պետական համալսարանի արևելագիտության ֆակուլտետի արաբագիտության բաժինը, 1986-1987 թվականներին սովորել է Ամմանի համալսարանում (Հորդանան)։ 1991 թվականին ավարտել է ՀՀ ԳԱԱ արևելագիտության ինստիտուտի ասպիրանտուրան։
1989-1991 թվականներին ՀՀ ԳԱԱ արևելագիտության ինստիտուտի արաբական երկրների բաժնում եղել է ավագ լաբորանտ, 1991 թվականից դասավանդել է է ԵՊՀ արևելագիտության ֆակուլտետում (արաբերեն, եբրայերեն, դասական ասորերեն, եբրայագիտություն, արամեագիտություն, ասորագիտություն)։ 1991-1992 թվականներին եղել է ՀՀ ԱԳՆ Մերձավոր արևելքի բաժնի երրորդ քարտուղար, 1992-1995 թվականներին՝ Եգիպտոսում ՀՀ դեսպանության երկրորդ քարտուղար, 1995-1997 թվականներին՝ ՀՀ ԱԳՆ Մերձավոր Արևելքի վարչության արաբական երկրների և Իսրայելի բաժնի առաջին քարտուղար, արտաքին քաղաքականության ծրագրավորման խմբի անդամ, 1997-1999 թվականներին՝ ՀՀ ԱԳՆ Մերձավոր Արևելքի վարչության պետ, ԱԳՆ ատեստացիոն հանձնաժողովի անդամ, 1999-2002 թվականներին՝ ՄԱԿ-ում (Նյու Յորք) ՀՀ մշտական ներկայացուցչության խորհրդական, 2002 թվականին Մայր Աթոռ Սուրբ Էջմիածնում եղել է ՀՀ ԱԳՆ լիազոր ներկայացուցիչ, արտաքին հարաբերությունների վարչության պետ, 2002-2006 թվականներին՝ ՀՀ ԱԳՆ սպառազինությունների վերահսկման և միջազգային անվտանգության վարչության պետ, 2006-2011 թվականներին՝ Կանադայում ՀՀ դեսպանության արտակարգ դեսպանորդ և լիազոր նախարար, Կանադայում ՀՀ գործերի հավատարմատար, Քաղաքական ավիացիայի միջազգային կազմակերպությունում ՀՀ մշտական ներկայացուցիչ (Մոնրեալ), 2011-2020 թվականներին՝ ՀՀ ԱԳՆ ամերիկյան երկրների վարչության պետ, 2020-2021 թվականներին՝ Բրազիլիայի Դաշնային Հանրապետությունում Հայաստանի Հանրապետության արտակարգ և լիազոր դեսպան (նստավայրը՝ Բրազիլիա), 2021 թվականի հուլիսից նոյեմբեր՝ Կոլումբիայի Հանրապետությունում և Բոլիվիայի Բազմազգ Պետությունում Հայաստանի Հանրապետության արտակարգ և լիազոր դեսպան (նստավայրը՝ Բրազիլիա) ։ 2021 թվականի դեկտեմբերի 28֊ին ՀՀ նախագահի հրամանագրով նշանակվել է Իսրայելի Պետությունում Հայաստանի Հանրապետության արտակարգ և լիազոր դեսպան (նստավայրը՝ Թել Ավիվ) ։
Ունի արտակարգ դեսպանորդ և լիազոր նախարարի (2007) դիվանագիտական աստիճան։
Հիմնական հրապարակումներ
Դասագրքերի, գիտական հոդվածների հեղինակ է։
Ծանոթագրություններ
Կատեգորիա:Հայ արևելագետներ Կատեգորիա:Հայ դիվանագետներ Կատեգորիա:Բանասիրական գիտությունների թեկնածուներ
Օսեոլա շրջան (Այովա)
Օսեոլա շրջան (Osceola County), ԱՄՆ Այովա նահանգի 99 վարչական միավորներից մեկը։ Ընդհանուր տարածությունը 1.033 կմ² է, բնակչությունը՝ 6.462 մարդ (2010 թ. տվյալներով)։ Շրջկենտրոնն է Սիբլեյ բնակավայրը։ Կազմավորվել է 1851 թ.։
Ժողովածու (1781)
Ժողովածու (1781), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1781 թվի տակ։ Ձեռագիրը գրվել է 1756 թվականին Գրիգոր Սյունեցի, Մատթեոս վարդապետ գրիչների կողմից, Կաֆայում։ Գրված է թղթի վրա, որը ունի 20․5x16 չափս։ Ձեռագիրը կազմված է 143 թերթից։ Գրված է երկսյուն, նոտրգրով։ Կազմը` կաշեպատ ստվարաթուղթ դրոշմազարդ։ Հիշատակարաններ՝ 61ա, 114բ, 115ա ։
Ծանոթագրություններ
Կատեգորիա:Մատենադարանի ձեռագրեր
(4215) Կամո
(4215) Կամո (Kamo), աստերոիդ աստերոիդների հիմնական գոտում։ Հայտնաբերվել է 1987 թվականի նոյեմբերի 14-ին Սեյձի Ուեդայի և Հիրոսի Կանեդայի կողմից Կուշիրոյում ։
Միջին հեռավորությունը Արեգակից կազմում է 2,417206 ա. մ., առավելագույնը մոտենում է 2,2664 ա. մ. հեռավորության վրա և հեռանում 2,568 ա. մ. ։ Արեգակի շուրջ մեկ ամբողջական պտույտ է կատարում 1372,68 երկրային օրվա ընթացքում, իր ուղեծրով շարժվելով միջինում 0,262261 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,75° անկյուն։
Արտաքին հղումներ
Կատեգորիա:Աստերոիդների դաս J Կատեգորիա:1987 թվականին հայտնաբերված աստղագիտական մարմիններ Կատեգորիա:Սեյձի Ուեդայի կողմից հայտնաբերված աստերոիդներ Կատեգորիա:Հիրոսի Կանեդայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Կարո Հեբոյան
Կենսագրություն
Ավարտել է Երևանի պետական բժշկական ինստիտուտը (1986 թվական), Մոսկվայի Ն. Բուրդենկոյի անվան նեյրովիրաբուժական ինստիտուտի օրդինատուրան (1989 թվական) և ասպիրանտուրան (1992 թվական)։
1991-1993 թվականներին աշխատել է Երևանի բժիշկների կատարելագործման ինստիտուտում, 1993-1995 թվականներին՝ Ա. Միքայելյանի անվան վիրաբուժության գիտական կենտրոնում՝ նյարդավիրաբույժ, 1995 թվականից՝ ՀՀ ՊՆ կենտրոնական զինվորական կլինիկական հոսպիտալի նյապավիրաբուժության բաժնի պետ։
1991-1994 թվականներին կամավոր և գործուղումով մեկնել է Ստեփանակերտ. բուժօգնություն է ցույց տվել վիրավոր ազատամարտիկներին։
Աշխատությունները վերաբերում են նյարդավիրաբուժության խնդիրներին։ Զոհվել է ուղղաթիռի վթարից (Երևան-Սիսիան-Ստեփանակերտ չվերթ)՝ հերթական առաջադրանրի կատարելիս։ Պարգևատրվել է ՀՀ «Արիություն» մեդալով։ Թաղված է Եռաբլուրում։
Գամարնյա (գյուղ, Դունաևցիի շրջան)
Գամարնյա (Гамарня), գյուղ Ուկրաինայի Խմելնիցկիի մարզի Դունաևցիի շրջանում։
2001 թվականի տվյալներով Գամարնյա գյուղում բնակվում էր 5 մարդ։ Բնակավայրը զբաղեցնում է 0,212 կմ² տարածք։ Բնակչության խտությունը կազմում էր 23,58 մարդ/կմ²։
Արտաքին հղումներ
Կատեգորիա:Ուկրաինայի Խմելնիցկիի մարզի Դունաևցիի շրջանի բնակավայրեր Կատեգորիա:Ուկրաինայի գյուղեր
Ծրագրավորման լեզուների ցանկ
Այստեղ ներկայացված են բոլոր գոյություն ունեցող, օգտագործվող և արդեն հնացած ծրագրավորման լեզուների ամբողջական ցանկը։
Տես նաև
Կատեգորիա:Ցանկեր:Գիտություն
Ելցի (գյուղ, Սելիժարովսկի շրջան)
Ելցի (Ельцы), գյուղ Ռուսաստանի Տվերի մարզի Սելիժարովսկի շրջանի կազմում։
Բնակչությունը 2008 թվականին գրանցված տվյալներով կազմում էր 376 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:1494 թվականին հիմնադրված բնակավայրեր Կատեգորիա:Ռուսաստանի Տվերի մարզի Սելիժարովսկի շրջանի բնակավայրեր
Արմենակ Եկարյան
Արմենակ Գրիգորի Եկարյան, հայ ազատագրման շարժման գործիչ։
Կենսագրություն
Ծնվել է Վանում։ 1888 թվականին մտել է Արմենական ազգային-ազատագրական կազմակերպության մեջ։ 1896 թվականի հայկական ջարդերի ժամանակ կազմակերպությունը Եկարյանին ուղարկել է Ուրմիա (Իրան)՝ զենք հայթաթելու, սակայն այնտեղ ձերբակալվել է։ Բանտից ազատվելով՝ 40 զինված մարտիկների հետ եկել է Վան և ստանձնել ինքնապաշտպանության ղեկավարությունը զոհված Մկրտիչ Ավետիսյանի փոխարեն։ Այնուհետև ընտանիքով տեղափոխվել է Ուրմիա։ Երիտթուրքական հեղաշրջումից (1908) հետո վերադարձել է Վան։ 1915 թվականի Վանի ինքնապաշտպանության ղեկավարներից էր, եղել է քաղաքի մարտական ուժերի, հայկական ոստիկանության պետը։ Մահացել է Կահիրեում ։
Արտաքին հղումներ
(ֆրանսերեն)]
Կատեգորիա:Հայ ֆիդայիներ Կատեգորիա:Հայ ազատագրական շարժում Կատեգորիա:Առաջին համաշխարհային պատերազմին մասնակցած հայեր Կատեգորիա:Հայերն Օսմանյան կայսրությունում Կատեգորիա:Հայոց ցեղասպանությունից փրկվածներ Կատեգորիա:Հայ հեղափոխականներ Կատեգորիա:Օսմանյան կայսրության բանտարկյալներ և կալանավորներ
Ղազարոսը Բեթանիայից
Ղազարոսը Բեթանիայից, Ղազարոս «չորեքօրյա մեռյալ» (Ղազարոս՝ אֶלְעָזָר, Elʿāzār, Էլեազար՝ բառացի թարգմանությամբ «Աստված օգնական (ինձ)» ), ըստ Հովհաննեսի Ավետարանի Բեթանիայի բնակիչ, Մարթայի և Մարիամի եղբայրը, ում Հիսուս Քրիստոսը հարություն է տվել մահից չորս օր անց (Հովհ․ 11:1-44): Հիսուսի հարությունից հետո Ղազարոսը, հետապնդումների պատճառով, ստիպված հեռացել է Հրեաստանից և տեղափոխվել Կիպրոս մ․ թ․ 33 թվականին , որտեղ 45 թվականինին Պողոս և Բառնաբաս առաքյալները շուտով նրան դարձրել են Կիտիոնի (Լառնակա քաղաքի հին անունը) առաջին եպիսկոպոսը ։ Կիպրոսում 18 տարի ծառայել է որպես եպիսկոպոս ։ Հարությունից հետո ապրել է ևս երեսուն տարի, այնուհետև երկրորդ անգամ վախճանվել է Կիպրոսում՝ 63 թվականին ։
Ուղղափառ եկեղեցում հիշատակի օրը նշվում է Մեծ պահքի վեցերորդ շաբաթվա շաբաթ օրը` Ղազարոսի շաբաթ և հոկտեմբերի 17-ին (30) կատարվում է տոնակատարություն` ի պատիվ մասունքների փոխանցման։ Նա սրբերի մեջ փառավորվել է որպես արդար և համարվում է Կիտիոնի եպիսկոպոսը։ Կաթոլիկ եկեղեցին Ղազարոսի հիշատակի օրը նշում է դեկտեմբերի 17-ին և նրան համարում է Մարսելի առաջին եպիսկոպոսը։
Ավետարանի պատմություն
Ավետարանիչներից միայն Հովհաննեսն է հայտնել Ղազարոսի մասին։ Ավետարանում նշվել է միայն Ղազարոսի հարության դեպքերի մասին։
Բեթանիա տանող ճանապարհին Հիսուսն արդեն գիտեր, որ Ղազարոսը մահացել է, բայց նա քայլել է աշակերտների հետ ու ասել․ «որպեսզի դուք ինձ հավատաք» (Հովհ․ 11։15): Ճանապարհին Մարթան նրան ընդառաջ է գնացել։ Հիսուսը նրան ասել է․ «Ես եմ հարությունը և կյանքը։ Ով հավատում է ինձ, թեպետ և մեռնի, կապրի․ և ով կենդանի է ու ինձ հավատում է, հավիտեան չի մեռնի։ Հավատո՞ւմ ես այս բանին»։ Նա ասաց նրան. «Այո՛, Տե՛ր, Ես հավատում եմ, որ դու՛ ես Քրիստոսը՝ Աստծո Որդին, որ աշխարհ էիր գալու» (Հովհ․ 11:25-27):
Ղազարոսի գերեզմանի ճանապարհին Հիսուսը լաց է եղել, և հրեաներից շատերը, ովքեր տեսել են դա, ասել են. «Տեսե՛ք, թե ինչպես էր նա սիրում նրան»։ Նրանք մոտեցել են այն քարանձավին, որում թաղված էր Ղազարոսը։ Երբ քարը վերցրել են, Հիսուս աչքերը վեր է բարձրացրել ու ասել է․
Այս խոսքերից հետո հարություն առած Ղազարոսը դուրս է եկել քարանձավից՝ «կապված ոտքերով, ձեռքերը երիզով ամրացված և երեսը վարշամակով պատած»։ Հիսուսը հրամայել է արձակել նրան։
Ինչպես պատմել է Հովհաննես առաքյալը, այս հրաշքը տեսածներից շատերը հավատում էին Հիսուսին, բայց փարիսեցիները վախենալով՝ «այդ օրվանից որոշեցին սպանել Նրան» (Հովհ․ 11:53):
Հարությունից հետո Ղազարոսը հիշատակվել է որպես Բեթանիայում երեկոյան ընթրիքի ժամանակ Քրիստոսի հետ սեղան նստածներից մեկն, որի ժամանակ Մարիամն օծեց Հիսուսի ոտքերը յուղով (Հովհ․ 12: 1-3): Ըստ ավետարանիչի, հրեաներից շատերն այդ օրը եկել էին Բեթանիա «ոչ միայն Հիսուսի համար, այլև տեսնելու նաև Ղազարոսին, որին Նա հարություն էր տվել մեռելներից» (Հովհ․ 12:9):
Աստվածաբանական մեկնաբանություն
Աստվածաբանները նշում են, որ, երբ Հիսուսն իմացել է Ղազարոսի հիվանդության մասին, անմիջապես չի ուղևորվել Բեթանյան, այլ երկու օր հետաձգել է իր այցը և մնացել այնտեղ, որտեղ գտնվել է, քանի-որ նա իր անձնական ցանկությունը ստորադրել է Հայր Աստծո կամքին՝ տեսնելու և օգնելու հիվանդ ընկերոջը ։ Հիսուսն իր աշակերտների հետ զրույցի ժամանակ Ղազարոսի մահը երազ էր անվանում, ինչպես նա սովորաբար անում էր նման դեպքերում (Մատթ. 9:24, Մարկոս ​​5:39):
Ֆեոֆիլակտ Բուլղարացին մեկնաբանել է աշակերտներին ուղղված Հիսուսի խոսքերը, որում նա ուրախանում է նրանց համար, որ ինքը Ղազարոսի հիվանդության ժամանակ Բեթանիում չէր։
Աստվածաբաններն առանձնահատուկ կարևորել են Հիսուսի վիշտը և Ղազարոսի համար թափված արցունքները։ Սա համարվում է Քրիստոսի երկակի բնույթի ապացույցներից մեկը. «քանի-որ իսկապես նա Մարդ էր և ուզում էր հաստատել Իր Մարդկային բնության իրականությունը, ապա թույլ է տրվել նրան դա անել» ։ Հովհաննես Դամասկոսցին գրել է. «Մարդկային բնույթը չէր, որ հարություն տվեց Ղազարոսին, բայց և Աստվածությունը չէր, որ Ղազարոսի գերեզմանի վրա արցունք է թափել» ։
Քրիստոսի կողմից հանրային աղոթքն արտասանվել է այն բանի համար, որպեսզի հրաշքին ներկա գտնվողներն իմանան, որ այն Հորն ուղղված աղոթքի պատասխանն է, այլ ոչ թե պատահականություն կամ սատանայական ուժի գործողության արդյունք, ինչում Հիսուսին մեղադրել են (Մարկոս ​​3:22) :
Ուղղափառություն
Հունական ավանդությունն ավելի ուշ հայտնում է, որ իր հարությունից հետո Ղազարն ապրել է ևս 30 տարի և Կիտիոնի եպիսկոպոսն էր Կիպրոս կղզում, որտեղ և մահացել է ։ Դմիտրի Ռաստովսկին հայտնում է, որ Ղազարոսը Ստեփանոս Նախավկայի սպանությունից հետո, Երուսաղեմի եկեղեցու դեմ տարված հետապնդումների ժամանակ եկել է Կիպրոս։ Նրան Մաքսիմին և Քելիդոնիեմ սրբերի հետ միասին վտարել են Հրեաստանից և ծով են իջեցրել առանց թիակների մի նավով, որը նավարկել է Կիպրոս։ Ղազարոսը Բառնաբաս առաքյալի կողմից ձեռնադրվել է եպիսկոպոս։ Կիպրոսում, բոլոր առաքյալների պես, Ղազարոսը ևս քարոզել է Քրիստոսի ուսմունքը։ Ըստ նույն ավանդույթի՝ Կիպրոսում գտնվող Ղազարոսին այցելել է Մարիամ Աստվածածինը և նրան է հանձնել իր ձեռքերով պատրաստված եմիփորոն։ Վերջինս ցույց է տալիս այս ավանդույթի շատ ուշ ծագումը, քանի որ միայն Բյուզանդական կայսրության ժամանակաշրջանում է հայտնվել եմիփորոն և պատկանել եպիսկոպոսական հանդերձին։
Կաթոլիկություն
Համաձայն «Ոսկե լեգենդ»-ում արտացոլված արևմտյան ավանդույթի՝ Ղազարոսը Մարթայի, Մարիամ Մագդաղենացու (ում արևմտյան ավանդույթը համարում է Ղազարոսի քույրը՝ Մարիամը Բեթանիայից) և այլ ուղեկիցների հետ միասին գնացել են Մարսել, և տեղի հեթանոսների շրջանում քարոզել են քրիստոնեություն ։ Ղազարոսը դարձել է Մարսելի առաջին եպիսկոպոսը ։
Խաչակրաց արշավանքներից հետո Ղազարոսի մասունքների մի մասը Կոստանդնուպոլսից տեղափոխել են Մարսել։ Այդ իրադարձությունից առաջ նրա մասունքների միայն մի մասն էր տեղափոխվել Կոստանդնուպոլիս, իսկ գլուխը մնացել էր Կիպրոսում ։ Այսպես է առաջացել լեգենդը, որ Բեթանիայից Սուրբ Ղազարոսը քարոզել է Ֆրանսիայում, դարձել է Մարսելի եպիսկոպոսը և թաղվել է Օտիոնի ապագա տաճարի տեղում ։
Երկրպագություն
Ուղղափառ եկեղեցու ավանդույթի համաձայն արդար Ղազարոսի մասունքները գտնվել են 890 թվականին՝ Կիտիոն քաղաքում (ժամանակակից Լառնակա), մարմարյա դագաղի մեջ, որի վրա գրված էր. «Ղազարոս «չորսօրյա», Քրիստոսի ընկերը» ։ 898 թվականին՝ կայսր Լևոն VI Իմաստասերի օրոք, Ղազարոսի մասունքները տեղափոխել են Կոստանդնուպոլիս և տեղադրել Արդար Ղազարոսի անվան մատուռում։ 9-րդ դարի վերջին-10-րդ դարերի սկզբին՝ Լառնակայում, Ղազարոսի գերեզմանի վրա կառուցվել է Սուրբ Ղազարոս եկեղեցին։ 1972 թվականին այդ տաճարում հայտնաբերվել է մարմարե դագաղ՝ մարդկային մնացորդներով, որոնք նույնականացվել են Սուրբ Ղազարոսի մասունքների հետ, ինչը, հավանաբար, ամբողջությամբ չէր տարվել Կոստանդնուպոլիս։
Արդար Ղազարոսի առաջին դամբարան-գերեզմանատունը (որտեղ, ըստ Ավետարանի, Հիսուս Քրիստոսը հարություն է տվել նրան) Բեթանիայում է։ Ներկայումս պատկանում է մահմեդականներին և այնտեղ այցելելու համար վճար է գանձվում։ Անմիջական դրա հարևանությամբ կա մզկիթ։ Քիչ հեռու տեղակայված են երկու եկեղեցիներ` ուղղափառ և կաթոլիկ։ Բեթանիան բյուզանդական ժամանակաշրջանում ստացել է Լազարիոն անունը, իսկ ավելի ուշ մուսուլմաններն սկսել են այն անվանել Էլ-Ազարիա (արաբերենում համարժեք է Ղազարոս անվանը) ։
Ղազարոսի պատկերներն արվեստում
Ղազարոսի հարությունը հանրահայտ նյութ է կրոնական արվեստում ։ Առավել հայտնի նկարներից երկուսը` Միքելանջելո Մերիսի դա Կարավաջոյի (1609թ․) և Սեբաստիանո դել Պիոմբոնի (1516թ․) գործերն են։ Ղազարոսի այլ նշանավոր պատկերումներից են Ռեմբրանդ վան Ռեյնի, Վան Գոգի, Իվոր Ուիլյամսի և Վալտեր Սիքերտի ստեղծագործությունները։
Արտաքին հղումներ
Կատեգորիա:Նոր Կտակարանի անձինք
Գյուղական փողոց (նկար)
«Գյուղական փողոց» (Деревенская улица), ռուս գեղանկարիչ Ֆեոդոր Վասիլևի նկարներից։ Հեղինակը կտավը վրձնել է 1868 թվականին։ Յուղաներկով կտավի չափերն են՝ 52,5 × 44,5 (ըստ այլ տվյալների՝  ):
Պատմություն
«Գյուղական փողոց» ստեղծագործությունը հեղինակը վրձնել է տասնութ տարեկան հասակում։ 1868 թվականին Վասիլևը սկսել է անդրադառնալ գյուղական թեմատիկային։ Դրա վրա ազդել է այն փաստը, որ հեղինակը նկարիչ Իվան Շիշկինի հետ միասին 1867 թվականին եղել է Վալաամ կղզում, իսկ 1868 թվականի ամառը նրանք անցկացրել են Կոստանտինովկա գյուղում, որ տեղակայված է Սանկտ Պետերբուրգից ոչ հեռու՝ Կրասնոյե Սելոյի մոտ (այժմ Գորելովոյի շրջանի կազմում ): «Գյուղական փողոց» կտավից բացի նույն տարում Ֆեոդոր Վասիլևը ստեղծել է նաև այլ նկարներ։ Դրանցից են «Ամպրոպից հետո» («После грозы») և «Հոտի վերադարձը» ։
Նկարագիր
Կտավում հեղինակը վրձնել է ճանապարհ, որն անցնում է գյուղական տների միջով։ Ներքևի ձախ անկյունում նկարված է փայտյա հետիոտնային կամուրջ։ Հեռվում երևում են քայլող մարդիկ, իսկ ամենահեռվում՝ հորիզոնին՝ անտառեզր, որոնց վրա ոսկեգույն ամպեր են կուտակվել ։
Արտաքին հղումներ
Կատեգորիա:1868 նկարներ Կատեգորիա:Ֆեոդոր Վասիլևի նկարներ Կատեգորիա:Տրետյակովյան պատկերասրահի նկարներ Կատեգորիա:Ռուսաստանի արվեստ Կատեգորիա:Բնանկարներ
Կարիվուրստ
Կարիվուրստ (Currywurst), Գերմանիայում հայտնի արագ սննդի արտադրանք, տապակած (հաճախ տապակած հալած ճարպում) սարդելկա կետչուպի կամ տոմատի մածուկի ու կարրիի փոշու հիման վրա ստեղծված հատուկ սոուսով։
Ճաշատեսակի նկարագրություն
Կարիվուրստ պատրաստելու համար օգտագործվում է մանր աղացած խոզի մսից սարդելկա (երբեմն տավարի մսի հավելումով), ընդ որում, ի տարբերություն Գերմանիայում տարածված բրատվուրստի (տապակած նրբերշիկ), դասական կարիվուրստի համար վերցնում են ոչ թե հում, այլ խաշած սարդելկաներ։ Այդ սարդելկաները կարող են լինել փորոտիքով կամ առանց փորոտիքի, վերջին դեպքում դրանք ընդունում են կարիվուրստին ամենաբնորոշ ձևը, որը որոշ չափով հիշեցնում է փոքրիկ գլանահաց։ Սարդելկան մի քանի րոպե տապակում են, ընդ որում՝ կիսով չափ ընկղմված լինում եռացող յուղի մեջ, որը պատրաստի տեսքին տալիս է «չորահացի» նմանություն։ Պատրաստի նրբերշիկը հաճախ մի քանի կտորի կամ երկու մասի է բաժանվում, տեղադրվում է մեկանգամյա օգտագործման թղթե ձևածքի վրա, առատորեն պատվում է կետչուպով և ցանվում կարիի փոշով, և հետո սեղանին մատուցվում է հատուկ պլաստմասե պատառաքաղով, որը խրվում է կտորներից մեկին։ Դասական խավարտ է հանդիսանում կրկին կարրի փոշով պատված կարտոֆիլի ֆրին, բայց երբեմն կարիվուրստի հետ մատուցում են նաև փոքրիկ բուլկիներ։
Պատմություն
Թեև այսօր կարիվուրստը հայտնի է ողջ Գերմանիայում, այն ամենից շատ տարածված է Բեռլինում, որտեղ այն առաջին անգամ է պատրաստվել ։
Կարիվուրստի ստեղծողն է համարվում Հերտա Հոյվերը։ Հետպատերազմյան ժամանակներում նա փոքր ճաշարան ուներ Շառլոտենբուրգում, որը գտնվում էր Բեռլինի բրիտանական հատվածում։ Անգլիացի զինվորները նրա հետ կիսում էին իրենց բերած համեմունքները
1949 թվականին Հերտա Հոյվերը հնդկական կարրի համեմունքով, վուստերական սոուսով և կետչուպով յուրօրինակ սոուս է պատրաստել, որն այդ տարիներին Գերմանիայում ժողովրդականություն է վայելել ամերիկացի զինվորների շնորհիվ, որոնք դրանով համեմում էին իրենց ուտելիքը և լցնում իրենց սովորական նրբերշիկների վրա։ Էկզոտիկ խառնուրդը շատ արագ հաջողություն է նվաճում այն ժամանակվա անհոգ քաղաքացիների շրջանում, և 1959 թվականին Հոյվերը արտոնագրել է այն ։
Մի քանի տարվա ընթացքում կրպակները, որոնք վաճառում էին նմանատիպ բաղադրատոմսով և նմանատիպ սոուսով կարիվուրստ, տարածում են գտել Արևմտյան Բեռլինում, իսկ հետագայում՝ նաև Գերմանիայի տարբեր տարածքներում։
Կարիվուրստի ամենահայտնի և ամենահին վաճառողներից մեկը 1960-ական թվականներին Պրենցլաուեր-Բերգ շրջանում Շենհաուզեն ծառուղում գտնվող «Կոննոպկե-իմբիս»-ը այս ճաշատեսակը ճանաչված է դարձրել Արևելյան Բեռլինում, այնուհետև՝ ԳԴՀ–ում ։
2009 թվականին ճաշատեսակի 60-ամյակին Բեռլինում բացվել է կարիվուրստի թանգարան ։ Նրա տնօրեն Բրիջիտ Բրելոն, պատմելով ցուցադրության մասին, նշում է. «Ոչ մի ազգային ուտեստ չի առաջացնում այնպիսի հուզմունք, ինչպես կարիվուրստը»։ Թանգարանի այցելուները կարող են ձեռք բերել «Dont worry, be Curry» մակագրությամբ շապիկ ։
Գրականություն
Այս ուտեստի սիրահարների համար թանգարանի պաշտոնական կայքում տեղեկություններ են ներկայացվում կարիվուրստի վերաբերյալ պատմվածքներով և կոնկրետ խորհուրդներով գրքերի վերաբերյալ ։
Արտասանություն և գրություն
Գերմաներենում կա արտասանության երկու տարբերակ՝ [ˈkœriˌvʊrst] և [ˈkariˌvʊrst], որտեղ [r] նշանակում է /r/ հնչույթի այլահնչակները՝ ներառյալ [ʁ] և [ɹ] տարբերակները, վերջինը կապված է անգլերենից Curry բառի փոխառության հետ ։ Օգտագործվում են նաև «կարրի երշիկ», «Կարրիով երշիկ», «նրբերշիկ/երշիկ կարրի սոուսով» թարգմանությունները։
Արտաքին հղումներ
Կատեգորիա:Բեռլինյան խոհանոց Կատեգորիա:Երշիկեղեն Կատեգորիա:Արագ սնունդ